
转讜住驻讜转





	讜住讜转专 注诇 诪谞转 诇讘谞讜转 讘诪拽讜诪讜. 讜专''砖 驻讜讟专 讗驻讬' 讘住讜转专 注诇 诪谞转 诇讘谞讜转 讘诪拽讜诪讜 讗诇讗 讘诪拽讜诐 砖注''讬 住转讬专讛 讬砖 转讬拽讜谉 (讘讘谞讬谉 讗讞专讜谉) 讬讜转专 诪砖诇讗 讛讬讛 讘谞讬谉 专讗砖讜谉 诪注讜诇诐 砖诐 讻讙讜谉 讘驻转讬诇讛 砖爪专讬讱 诇讛讘讛讘讛 讚诪讞讬讬讘 专' 砖诪注讜谉 讻讚讗诪专 讘住诪讜讱 讜讗诐 转讗诪专 诇专' 砖诪注讜谉 讛讗 讚转谞谉 讘驻专拽 讻诇诇 讙讚讜诇 (诇拽诪谉 讚祝 注讙.) 讛诪讻讘讛 讜讛住讜转专 讘砖诇诪讗 诪讻讘讛 诪砖讻讞转 诇讛 讚诪转拽谉 讻讚驻讬专砖 讻讙讜谉 诇注砖讜转 驻讞诪讬谉 讗诇讗 住讜转专 诇讗 诪砖讻讞转 砖讬讛讗 诪转拽谉 讘住转讬专讛 讝讜 讬讜转专 诪砖诇讗 讛讬讛 讘谞讜讬 砖诐 诪注讜诇诐 讜讗诪讗讬 讞讬讬讘 诇专' 砖诪注讜谉 讜讬''诇 讚讻讜诇讛讜 诪诪砖讻谉 讬诇驻讬谞谉 诇讛 讜诇讗 讛讬讛 讻讬讘讜讬 讘诪砖讻谉 讻''讗 诇注砖讜转 驻讞诪讬谉 讜诇讛讻讬 诇讗 诪讞讬讬讘 专''砖 讗诇讗 讘讻讛''讙 讗讘诇 住讜转专 讗砖讻讞谉 讘诪砖讻谉 砖讗讬谉 诪转拽谉 讘住转讬专讛 讝讜 讬讜转专 诪砖诇讗 讛讬讛 讘谞讜讬 砖诐 诪注讜诇诐 讜诇讛讻讬 诪讞讬讬讘 砖诐 讗驻讬' 专''砖 讜讗''转 讻讬讜谉 讚住讜转专 讜诪讻讘讛 讘注讬谞谉 注''诪 诇讘谞讜转 讜诇讛讘注讬专 讗''讻 讘驻专拽 讻诇诇 讙讚讜诇 (砖诐) 讚转谞谉 讛诪讻讘讛 讜讛住讜转专 讛讜讬 诇讬讛 诇诪讬转谞讬 讛诪讻讘讛 注''诪 诇讛讘注讬专 讜讛住讜转专 注''诪 诇讘谞讜转 讻讬 讛讬讻讬 讚拽转谞讬 讛诪讜讞拽 注''诪 诇讻转讜讘 砖转讬 讗讜转讬讜转 讜讛拽讜专注 注''诪 诇转驻讜专 砖转讬 转驻讬专讜转 讜讬''诇 讚讛转诐 谞诪讬 诇讗 拽转谞讬 诇讬讛 讗诇讗 诪砖讜诐 讚讘注讬 诇诪讬转谞讬 砖讬注讜专讗 讚砖转讬 讗讜转讬讜转 讜砖转讬 转驻讬专讜转 讗讘诇 讘诪讻讘讛 讜住讜转专 注诇 诪谞转 诇讛讘注讬专 讜诇讘谞讜转 讻诇 砖讛讜讗 诪讬讞讬讬讘 诇讗 讗讬爪讟专讬讱 诇诪讬转谞讬讬讛:





专讘讬谞讜 讞谞谞讗诇

讻诇 转"讞 砖讬砖 讘讜 转讜专讛 讜讗讬谉 讘讜 讬专讗转 砖诪讬诐 讚讜诪讛 诇讙讝讘专 砖诪住专讜 诇讜 诪驻转讞讜转 讛驻谞讬诪讬讜转 讜讛讞讬爪讜谞讬讜转 诇讗 诪住专讜 诇讜 讘讛讬 注讬讬诇 诪讻专讬讝 专' 讬讜讞谞谉 讞讘诇 注诇 讚诇讬转 [诇讬讛] 讚讬专转讗 讜转专注讗 诇讚讬专转讛 注讘讬讚. 



讗诪专 诇讛讜 [专讘讗] 诇专讘谞谉 讘诪讟讜 诪讬谞讬讬讻讜 专讘谞谉 诇讗 转讬专转讜谉 转专转讬 讙讬讛谞诐:
讗"专 讬讜讞谞谉 讗讬谉 诇讛拽讘"讛 讗诇讗 讬专讗转 砖诪讬诐 讘诇讘讚 砖谞讗' 讜讬讗诪专 诇讗讚诐 讛谉 讬专讗转 讛' 讛讬讗 讞讻诪讛 讜住讜专 诪专注 讘讬谞讛:




驻讬住' 讻讞住 注诇 讛谞专 讻讞住 注诇 讛砖诪谉 讜讻讜'. 讗讜拽讬诪谞讗 诇诪转谞讬' 讻讜诇讛 讛诪讻讘讛 讗转 讛谞专 讻讞住 注诇 讛谞专 讻讞住 注诇 讛砖诪谉 讻讞住 注诇 讛驻转讬诇讛 讻讜' 诇专' 讬讛讜讚讛 讚住讘专 讚讘专 砖讗讬谉 诪转讻讜讬谉 讗住讜专 讜讞诇拽 注诇讬讜 专讘讬 讬讜住讬 讘讻讜诇讛讜 讜讛讜讚讛 诇讜 讘驻转讬诇讛. 讜讗讜拽诪讛 注讜诇讗 讚专讘讬 讬讜住讬 谞诪讬 讻专讘讬 讬讛讜讚讛 住讘讬专讗 诇讬讛 讚讚讘专 砖讗讬谉 诪转讻讜讬谉 讗住讜专. 诪讬讛讜 讗诪专 诇讱 诇讗 诪讞讬讬讘 讗诇讗 讛讬讻讗 讚拽讗 诪转注讘讚讗 诪诇讗讻讛 讜住讜转专 注"诪 诇讘谞讜转 讘诪拽讜诪讜 讻讙讜谉 驻转讬诇讛 砖讻讘讛 注"诪 诇讛讚诇讬拽 讘诪拽讜诐 砖讻讘讛 讘专讗砖 讛驻转讬诇讛 讛讜讬 住讜转专 讜谞讙诪专讛 诪诇讗讻讛 诇驻讬讻讱 讞讬讬讘. 讗讘诇 诪讻讘讛 讛驻转讬诇讛 诇讬讟讜诇 讛砖诪谉 讗讜 讛谞专 谞诪爪讗 住讜转专 讘驻转讬诇讛 讜讘讜谞讛 讘谞专 讗讜 讘砖诪谉 讻讬 讛讗讬 讙讜讜谞讗 诇讗 讛讜讬 住讜转专 讜讗讬谉 砖诐 诪诇讗讻讛 讻诇诇 诇驻讬讻讱 驻讟讜专. 



讜讗拽砖讬谞谉 诪讻讚讬 诪诇讗讻讜转 讚砖讘转 讬诇驻讬谞谉 诇讛讜 [诪诪砖讻谉] 讜讘诪砖讻谉 住讜转专 诪讝讛 讛诪拽讜诐 砖谞讜住注讬谉 诪诪谞讜 诇讘谞讜转 讘诪拽讜诐 讗讞专 讛讜讗 讜讛谞讛 住讜转专 砖诇讗 诇讘谞讜转 讘诪拽讜诪讜 讛讜讬 住讜转专 讜砖谞讬谞谉 讻讬讜谉 讚讻转讬讘 注诇 驻讬 讛' 讬讞谞讜 讜注诇 驻讬 讛' 讬住注讜. 讜讬转讻谉 砖讬讗诪专 诇讛诐 砖讜讘讜 讞谞讜 讘诪拽讜诐 砖住专转诐 讻住讜转专 注"诪 诇讘谞讜转 [讘诪拽讜诪讜] 讚诪讬 专讘讬 讬讜讞谞谉 讗诪专 诇注讜诇诐 专讘讬 讬讜住讬 讻专讘讬 砖诪注讜谉 住讘讬专讗 诇讬讛 讜诪转谞讬' 讘驻转讬诇讛 砖爪专讬讱 诇讛讘讛讘讛 注住拽讬'. 



讚讘讛讗 讗驻讬诇讜 专讘讬 砖诪注讜谉 诪讜讚讛 讚拽讗 诪转拽谉 诪谞讗 讚讞讬专讜讻讬 诪砖讜讬讗 诇讬讛 诪谞讗 讜讚讬讬拽讗 谞诪讬 诪转谞讬' 讛讻讬 讚拽转谞讬 诪驻谞讬 砖讛讜讗 注讜砖讛 驻讞诐 讻诇讜诪专 诪转讻讜讬谉 诇注砖讜转讛 驻讞诐 讛讜讗 讜诇讗 拽转谞讬 砖谞注砖讛 驻讞诐 讘诇讗 讻讜讜谞转讜 砖"诪. 谞转讘专专 讻讬 讛讛讘讛讜讘 讛讜讗 讞讬专讜讱 讻讚讻转讬讘 (讚谞讬讗诇 讙) 讜砖注专 专讗砖讬讛讜谉 诇讗 讛讬转讞专讱 讜讛讞讬专讜讱 讛讜讗 注砖讜讬讛 讻诪讬谉 驻讞诐:




诪转谞讬' 注诇 砖诇砖 注讘讬专讜转 谞砖讬诐 讜讻讜'.





讛诪讗讬专讬

讻讘专 讘讬讗专谞讜 砖讛诪拽诇拽诇讬谉 讘砖讘转 驻讟讜专讬诐 讗诇讗 砖讗诐 拽诇拽诇 注诇 诪谞转 诇转拽谉 讞讬讬讘 讜诪"诪 讚讜拽讗 砖拽诇拽诇 注"诪 诇转拽谉 讘诪拽讜诪讜 讻讙讜谉 诪讜讞拽 注"诪 诇讛讙讬讛 讘诪拽讜诪讜 住讜转专 注"诪 诇讘谞讜转 讘诪拽讜诪讜 拽讜专注 注"诪 诇转驻讜专 讘诪拽讜诪讜 讗讘诇 讘诪拽讜诐 讗讞专 诇讗 讗祝 讘住讜转专 注"诪 诇讘谞讜转 讘诪拽讜诐 讗讞专 讘讗讜转谉 讗讘谞讬诐 砖诇注谞讬谉 住转讬专讛 讝讜 诪讬讛讗 诪拽诇拽诇 讛讜讗 讜诪"诪 诇讗 住讜祝 讚讘专 讘诪拽讜诐 讛住转讬专讛 注诇 讻诇 驻谞讬诐 讗诇讗 讻诇 砖讛讜讗 讘讗讜转讜 讘谞讬谉 讻讙讜谉 砖住讜转专 讜讘讜谞讛 注诇 诪讛 砖讛讬讛 诪拽讜讚诐 讻讚讬 诇讛讜住讬祝 讘讗讜专讛 讜讻讬讜爪讗 讘讚讘专讬诐 讗诇讜 讞讬讬讘:



讛诪砖谞讛 讛讞诪砖讬转 注诇 砖诇砖 注讘专讜转 谞砖讬诐 诪转讜转 讘砖注转 诇讬讚转谉 注诇 砖讗讬谞谉 讝讛讬专讜转 讘谞讚讛 讜讘讞诇讛 讜讘讛讚诇拽转 讛谞专 砖诇砖讛 讚讘专讬诐 爪专讬讱 讗讚诐 诇讜诪专 讘转讜讱 讘讬转讜 注专讘 砖讘转 注诐 讞砖讬讻讛 注砖专转诐 注专讘转诐 讛讚诇讬拽讜 讗转 讛谞专 住驻拽 讞砖讻讛 住驻拽 讗讬谞讜 讞砖讻讛 讗讬谉 诪注砖专讬谉 讗转 讛讜讚讗讬 讜讗讬谉 诪讟讘讬诇讬谉 讗转 讛讻诇讬诐 讜讗讬谉 诪讚诇讬拽讬谉 讗转 讛谞专讜转 讗讘诇 诪注砖专讬谉 讗转 讛讚诪讗讬 讜诪注专讘讬谉 讜讟讜诪谞讬谉 讗转 讛讞诪讬谉 讗诪专 讛专"诐 驻讬' 讛讜讚讗讬 讛讜讗 讛讟讘诇 讜讛讜讗 讛讚讘专 砖讗讬谞讜 诪注讜砖专 讜诇讗 讛讜爪讬讗讜 诪诪谞讜 讞拽 诪讞拽讬 讛砖诐 讜讚诪讗讬 讛讜讗 讛讚讘专 讛诪住讜驻拽 讗诐 讛讜爪讬讗讜 诪诪谞讜 讛诪注砖专 讗讜 诇讗 讛讜爪讬讗讜 讜讻讘专 拽讚诪讜 讗诇讜 讛讚讬谞讬诐 讻诇诐 讘诪住讻转 讚诪讗讬 驻专拽 专讗砖讜谉 讜讘讗专谞讜 讘驻专拽 讛砖谞讬 诪诪住讻转 转专讜诪讜转 讻讬 讗住讜专 诇讛讜爪讬讗 转专讜诪讜转 讜诪注砖专讜转 讜诇讗 讛讟讘诇转 讻诇讬诐 讘砖讘转 讜注讜讚 讬转讘讗专 讝讛 讟注诪讜 讘诪住讻转 讘讬爪讛 讜诇驻讬讻讱 讗住讜专 诇注砖讜转 讻谉 讘讬谉 讛砖诪砖讜转 诇驻讬 砖讛讜讗 住驻拽 讜讝讛讜 砖拽讜专讬谉 讗讜转讜 讘讻讗谉 住驻拽 讞砖讬讻讛 住驻拽 讗讬谞讜 讞砖讻讛 讜讝讛讜 讛注讬专讜讘 砖讗诪专 砖诪讜转专 诇注砖讜转讜 讘讬谉 讛砖诪砖讜转 讛讜讗 注讬专讜讘讬 讞爪专讜转 讗讘诇 注讬专讜讘讬 转讞讜诪讬谉 讗住讜专 诇注砖讜转讜 讘砖注转 讛住驻拽 讗诇讗 诪讘注讜讚 讬讜诐 诇驻讬 砖讚讬谞讜 讞诪讜专 讬讜转专 讻讗砖专 谞讘讗专 讘注讬专讜讘讬谉. 讜讛转讬专讜 讻诪讜 讻谉 讛讟诪谞转 讛讞诪讬谉 讜讛讜讗 讛诪讬诐 讛讞诪讬谉 讘讬谉 讛砖诪砖讜转 讻讬 诇讗 讗住专讜 讛讛讟诪谞讛 讘砖讘转 注爪诪讜 讻诇 砖讻谉 讘讬谉 讛砖诪砖讜转 讗诇讗 诪砖讜诐 讙讝专讛 讻讗砖专 谞讘讗专 诇驻谞讬诐 讜转讻诇讬转 讛讙讝专讛 讘砖讘转 讗讘诇 讘讬谉 讛砖诪砖讜转 诇讗 讜讚注 讻讬 讗讞专 讘讬讗转 讛砖诪砖 注讚 砖讬专讗讛 讻讜讻讘 诪谉 讛讻讜讻讘讬诐 讛讘讬谞讜谞讬讬诐 讘讙讚讜诇讛 谞拽专讗 讬讜诐 讜诪砖讬专讗讛 讻讜讻讘 注讚 砖讬专讗讜 砖谞讬诐 讛讜讗 讙诐 讻谉 讬讜诐 讜诪砖讬专讗讜 砖谞讬诐 注讚 砖讬专讗讜 砖诇砖讛 讛讜讗 讝诪谉 讘讬谉 讛砖诪砖讜转 讜讻砖讬专讗讜 砖诇砖讛 讛讜讗 诇讬诇讛 讘诇讬 住驻拽 讜讛注拽专 讗爪诇谞讜 讻讬 讘讬谉 讛砖诪砖讜转 住驻拽 讜注讜讚 讬转讘讗专讜 讗诇讜 讛讚讬谞讬谉:



讗诪专 讛诪讗讬专讬 讛诪砖谞讛 讛讞诪砖讬转 讜讛讻讜谞讛 讘讛 诇讘讗专 注谞讬谉 讛讞诇拽 讛专讘讬注讬 讜讗诪专 讚专讱 讛注专讛 砖注诇 砖诇砖 注讘讬专讜转 谞砖讬诐 诪转讜转 讘砖注转 诇讬讚转谉 注诇 砖讗讬谞谉 讝讛讬专讜转 讘谞讚讛 讜讘讞诇讛 讜讘讛讚诇拽转 讛谞专 讜诪驻谞讬 砖诪爪讜转 讗诇讜 诪住讜专讜转 诇谞砖讬诐 讜砖讗讬谉 讛讗谞砖讬诐 专讙讬诇讬诐 诇讛转注住拽 讘讛诐 讛讬讛 诪讗讜驻谞讬 讛诪砖驻讟 诇讛讬讜转谉 谞注谞砖讜转 注诇讬讛谉 讜讛讝讻讬专讜 注转 讛诇讬讚讛 诇讛讬讜转 讗讬诪转讜 注诇讬讛诐 诇讛驻诇讬讙 讘讛转注讜专专讜转 讜讘讗讝讛专讛 讜讘讙诪' 讗诪专讜 讛讬讗 讻讘转讛 谞专讜 砖诇 注讜诇诐 讜讗讘讚讛 讗转 讞诇转讜 专"诇 讗讚诐 讛专讗砖讜谉 讜砖驻讻讛 讗转 讚诪讜 专"诇 砖讙专诪讛 诇讜 诪讬转讛 诇驻讬' 谞诪住专讜 诇讛 诪爪讜转 讗诇讜 讜讗诪专 讗讞"讻 砖讗注驻"讻 专讗讜讬 诇讗谞砖讬诐 诇讛讝讛讬专谉 讘诪讛 砖讬讜讻诇讜:



讜讗讞专 砖讛讜讗 爪专讬讱 诇讛讝讛讬专 讘讚讘专讬诐 讗讞专讬诐 讘注专讘 砖讘转 专讗讜讬 诇讜 诇讛讝讻讬专谉 讘注谞讬谉 讛讚诇拽转 讛谞专 讜讛讜讗 砖讗诪专 讙' 讚讘专讬诐 爪专讬讱 讗讚诐 诇讜诪专 讘转讜讱 讘讬转讜 注专讘 砖讘转 注诐 讞砖讬讻讛 专"诇 砖讗诐 讬诪讛专 诇讛讝讻讬专诐 诪讘注讜讚 讬讜诐 诇讗 讬讜注讬诇 砖诪讗 讛谉 住讘讜专讜转 注讚讬谉 讬砖 砖讛讜转 讘讬讜诐 讜讬转专砖诇讜 讘讚讘专 讗诇讗 注诐 讞砖讬讻讛 专"诇 住诪讜讱 诇讛 注砖专转诐 专"诇 诇住注讜讚转 砖讘转 砖讘讞讜诇 讛讬讛 讗驻砖专 诇讜 讘讗讻讬诇转 注专讗讬 讜注讻砖讬讜 讛砖讘转 拽讜讘注转 诇讗住讜专 讗祝 讗讻讬诇转 注专讗讬 讻诪讜 砖讘讬讗专谞讜 讘讛专讘讛 诪拽讜诪讜转 讘讬谉 讘转讘讜讗讛 讘讬谉 讘驻讬专讜转 砖讗讬谉 注专讗讬 诇砖讘转 注讬专讘转诐 专"诇 注讬专讜讘讬 转讞讜诪讬谉 讗讘诇 注讬专讜讘讬 讞爪专讜转 讗讬谞讜 爪专讬讱 诇讛讝讻讬专 注诐 讞砖讬讻讛 讻诪讜 砖讬转讘讗专 讘住诪讜讱 讜讚讘专讬诐 讗诇讜 讛讜讗 爪专讬讱 诇砖讗讜诇 讗诐 谞注砖讛 讗诐 诇讗讜 砖讛专讬 讗讬谞讜 讬讜讚注 讜讻谉 砖讻讘专 讛讙讬注 讝诪谞谉 讜诪住转诪讗 讻讘专 谞注砖讛 讗讘诇 讘谞专 讻讘专 讛讜讗 专讜讗讛 砖讗讬谞讜 诪讜讚诇拽 讜讻谉 砖诇讗 讛讙讬注 讝诪谉 注讚讬讬谉 注讻砖讬讜 讜爪专讬讱 诇讜诪专 讛讚诇讬拽讜 讚专讱 爪讜讜讬:



讜谞转讙诇讙诇 诪讚讘专讬诐 讗诇讜 诇讛讜讚讬注 讘讛谉 讗诐 讗讬讞专 讬讜转专 诪讚讗讬 砖讛驻住讬讚 讜讛讜讗 砖住驻拽 讞砖讬讻讛 住驻拽 讗讬谞讜 讞砖讬讻讛 专"诇 讘讬谉 讛砖诪砖讜转 讗讬谉 诪注砖专讬谉 讗转 讛讜讚讗讬 诪驻谞讬 砖讛讜讗 转拽讜谉 讜讗注"驻 砖转拽讜谉 砖讘讜转 讛讜讗 讙讝专讜 注诇讬讜 讜讗注"驻 砖讗诪专讜 讻诇 砖讛讜讗 诪砖讜诐 砖讘讜转 诇讗 讙讝专讜 注诇讬讜 讘讬谉 讛砖诪砖讜转 拽诪讗 诇讗 讗诪专讜讛 讗诇讗 诇诪爪讜讛 讻讙讜谉 注讬专讜讘 讜讻谉 讗讬谉 诪讟讘讬诇讬谉 讗转 讛讻诇讬诐 诇讟讛专诐 砖讗祝 讛讬讗 转拽讜谉 讻诪讜 砖讘讬讗专谞讜 讘讙诪' 讘讬爪讛 讜讗讬谉 诪讚诇讬拽讬谉 讗转 讛谞专讜转 砖讛专讬 住驻拽 转讜专讛 讬砖 讻讗谉 讜讝讜 讜讗讬谉 爪专讬讱 诇讜诪专 讝讜 拽转谞讬 讜讬砖 砖驻专砖讛 讗驻讬' 注"讬 讙讜讬 讜讗讬谞讛 谞专' 砖讻诇 诇讚讘专 诪爪讜讛 诪讬讛讗 诇讗 讙讝专讜 注诇 砖讘讜转 讘讬谉 讛砖诪砖讜转 讜讬砖 住讜转专讬诐 讗讜转讛 诪讟注诐 砖讘讜转 讚砖讘讜转 专"诇 砖讗诐 讬注砖讛 讛讜讗 讘注爪诪讜 讗讬谉 砖诐 讗诇讗 砖讘讜转 讜讻砖讗讜诪专讛 诇讙讜讬 讛讜讗 砖讘讜转 讚砖讘讜转 讜讛讬讗讱 讬讗住专 讜讗讬谉 讝讛 讻诇讜诐 砖讛专讬 讗祝 砖讘讜转 讚砖讘讜转 讗住讜专 讜讻诪讜 砖讗诪专讜 驻' 砖讜讗诇 砖诇讗 讬砖讻讜专 讗讚诐 驻讜注诇讬诐 讘砖讘转 讗祝 注"讬 讙讜讬诐 讜讘驻专拽 讻转讘讬 讘谞讻专讬 砖讗讬谉 讗讜诪专讬谉 诇讜 讻讘讛 讜讗注"驻 砖讛讻讘讜讬 注爪诪讜 诪诇讗讻讛 砖讗讬谉 爪专讬讻讛 诇讙讜驻讛 讜讬砖 诪讻专讬注讬谉 诇讜诪专 砖砖讘讜转 讚砖讘讜转 讗住讜专 讘诪拽讜诐 砖讗诇讜 讛讜讗 注讜砖讛讜 讬砖 砖诐 住驻拽 讗讬住讜专 转讜专讛 讛讗 讘住驻拽 讞讻诪讬诐 诇讗 讜诪讻讗谉 讛转讬专讜 诇讜诪专 诇讙讜讬 诇讟诇讟诇 讗转 讛谞专 诪诪拽讜诐 诇诪拽讜诐 砖讛讟诇讟讜诇 诪讚专讘谞谉 讜专讗讬讛 诇讛诐 讘注讬专讜讘讬谉 驻专拽 讛讚专 讘讛讛讬讗 讬谞讜拽讗 讚讗砖转驻讜讱 讞诪讬诪讬讛 讗诪专 诇讛讜 专讘讛 诇讬讬转讜 诇讬 诪讙讜 讘讬转讗讬 讜讛讗 诇讗 注讬专讘 诇住诪讜讱 讗砖讬转讜祝 讜讛讗 诇讗 砖转讬驻讜 讗诪专讜 诇讙讜讬 讚诇讬讬转讬 讜讗诪专 讗讘讬讬 讘注讬谞讗 诇讗讜转讜讘讬 诇诪专 讜诇讗 砖讘拽谉 专讘 讬讜住祝 讚讗诪专 讻诇 讘讚讗讜专讬讬转讗 诪讜转讘讬谞谉 讜讛讚专 注讘讚讬谞谉 讜讻诇 讘讚专讘谞谉 注讘讚讬谞谉 讜讛讚专 诪讜转讘讬谞谉 讗诪专 诇讬讛 讜诪讗讬 讘注讬转 诇讗讜转讜讘讬 讗诪专 讗诪讬专讛 诇讙讜讬 砖讘讜转 讜讛讬讻讬 讚讞讬讛 砖讘转 讜讛讗 讛讝讗讛 砖讘讜转 讜讗讬谞讛 讚讜讞讛 砖讘转 讗诪专 诇讬讛 讜诇讗 砖谞讬 诇讱 讘讬谉 砖讘讜转 讚讗讬转 讘讬讛 诪注砖讛 诇砖讘讜转 讚诇讬转 讘讬讛 诪注砖讛 讚讛讗 诪专 诇讗 讗诪专 讝讬诇 讗讞讬诐 讗诇讗 讝讬诇 讗讬讬转讬 讜讗讬 诪讬讬转讬 讗讬讛讜 诇讬讻讗 讗诇讗 砖讘讜转 讛讜讗讬诇 讜讚专讱 诪讘讜讬 讛讜讗 讗诇讗 砖讗讬谞讜 诪砖讜转祝 讜诪"诪 讗讬谞讛 专讗讬讛 砖诪讗 讘诪拽讜诐 诪爪讜讛 砖讗谞讬 讜诇诪讚转 砖砖讘讜转 讗祝 讘诪拽讜诐 诪爪讜讛 讻讙讜谉 讛讚诇拽讛 诇讻讘讜讚 砖讘转 讗住讜专 讜讘讟诇讟讜诇 砖专讙讗 砖诇讗 讘诪拽讜诐 诪爪讜讛 讗住讜专 讘诪拽讜诐 诪爪讜讛 诪讜转专 讜讗注"驻 砖讘拽讜谞讛 讘讬转 讘讗"讬 讛转讬专讜 诇讻转讜讘 讗讜谞讜 讗祝 讘砖讘转 注"讬 讙讜讬 诪砖讜诐 讬讬砖讜讘 讗专抓 讬砖专讗诇 谞讙注讜 讘讛 讜砖讗诐 诇讗 讬注砖讛 注讻砖讬讜 砖诪讗 诇讗 讬注砖讛 诇注讜诇诐 讗讘诇 诪讬诇讛 讜拽讚讜砖 砖讗讬驻砖专 诇诪讞专 诇讗 讗讗"讻 注诇 讛讚专讱 砖讛讝讻专谞讜:



讗讘诇 诪注砖专讬谉 讗转 讛讚诪讗讬 讛讜讗讬诇 讜专讜讘 注诪讬 讛讗专抓 诪注砖专讬谉 讗讬谉 讝讛 转拽讜谉 讜诪注专讘讬谉 驻讬' 讘讙诪' 注讬专讜讘讬 讞爪专讜转 砖讗讬谞讜 讗诇讗 讞讜诪专讗 讘注诇诪讗 讜讝讛 砖讗诪专讜 讘住诪讜讱 诇讛 注讬专讘转诐 砖诪砖诪注谉 砖诇 讚讘专讬诐 砖讗诐 诇讗 注专讘讜 讗讬 讗驻砖专 诇注专讘 驻讬专砖讜讛 讘注讬专讜讘讬 转讞讜诪讬谉 砖讛诐 转拽讜谉 讙诪讜专 讜拽谞讬谉 讘讬转 讜诇驻讬讻讱 讗住讜专 讜讗诐 注讬专讘 讗讬谉 注讬专讜讘讜 讻诇讜诐 讜讗祝 诇讚注转 讛讗讜诪专 讻诇 砖诪砖讜诐 砖讘讜转 诇讗 讙讝专讜 注诇讬讜 讘讬谉 讛砖诪砖讜转 讻诇 拽谞讬谉 讘讬转 讛专讬 讛讜讗 讻注讬谉 砖诇 转讜专讛 讜讙讝专讜 讗驻讬' 讘诪拽讜诐 诪爪讜讛 砖讛专讬 讗讬谉 诪注专讘讬谉 注讬专讜讘讬 转讞讜诪讬谉 讘驻转 讗诇讗 诇讚讘专 诪爪讜讛 讜讬"诪 讗讜转讛 讘注讬专讘 讘专讙诇讬讜 砖讬讻讜诇 诇注砖讜转 讗祝 诇讚讘专 讛专砖讜转 砖讻诇 砖砖讘转 讘讜 讘讬谉 讛砖诪砖讜转 讛讜讗 讘讬转讜 诇讙诪专讬 讜讟讜诪谞讬谉 讗转 讛讞诪讬谉 诇讬转谞谉 讘转讜讱 拽讜驻讛 砖诇 诪讜讻讬谉 诇讛讬讜转 讞诪讬诪讜转诐 注讜诪讚 讘转讜讻诐 讜讚讜拽讗 讘讚讘专 砖讗讬谉 诪讜住讬祝 讛讘诇 讻诪讜 砖讬转讘讗专 讛讗 诪砖讞砖讬讻讛 诇讙诪专讬 讗讬谉 注讜砖讬谉 讗祝 讗诇讜 讻诇诇 砖讗祝 讘讛讟诪谞讛 讗住专讜 讘砖讘转 砖诪讗 讬诪转讬谉 讘讛讟诪谞转讜 注讚 砖讬诪爪讗谞讛 爪讜谞谞转 讜讬专转讬讞谞讛 讜讘讬谉 讛砖诪砖讜转 诪讬讛讗 讗讬谉 讻讗谉 讙讝专讛 砖住转诐 拽讚讬专讜转 讘讬谉 讛砖诪砖讜转 专讜转讞讜转 讛谉:



讝讛 讘讬讗讜专 讛诪砖谞讛 讜讻讜诇讛 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪' 讗诇讜 讛谉:





诪讛专砖"讗 - 讞讬讚讜砖讬 讛诇讻讜转

讘讚"讛 讜住讜转专 讻讜' 诪砖讻讞转 诇讛 讚诪转拽谉 讻讚驻讬' 讻讙讜谉 诇注砖讜转 驻讞诪讬谉 讻讜' 注讻"诇 讛讬讬谞讜 讻讚驻专砖"讬 诇注讬诇 讚讻讘讜讬 讻讚讬 诇注砖讜转 驻讞诪讬谉 讛"诇 诪诇讗讻讛 讛爪专讬讻讛 诇讙讜驻讛 讜讛"讛 讚讛讜讬 诪爪讬 诇诪谞拽讟 讛讱 讙讜驻讗 砖讻转讘讜 讻讙讜谉 驻转讬诇讛 砖爪专讬讻讛 讛讘讛讜讘 讗诇讗 讚谞拽讟讜 讛讱 讻讬讘讜讬 讙讜驻讬讛 讚讛讜讛 讘诪砖讻谉 诇注砖讜转 驻讞诪讬谉 讻诪"砖 诇拽诪谉 讜拽"诇:





诪讛专砖"讗 - 讞讬讚讜砖讬 讗讙讚讜转

讚讜诪讛 诇讙讝讘专 砖诪住专讜 诇讜 诪驻转讞讜转 讛驻谞讬诪讬讜转 讻讜'. 讚讛讬专讗讛 拽讜讚诪转 诇讞讻诪讛 讻诪讜 砖砖谞讬谞讜 讻诇 砖讬专讗转 讞讟讗讜 拽讜讚诪转 诇讞讻诪转讜 讞讻诪转讜 诪转拽讬讬诪转 讜讚讜诪讛 诇讚注讬诇 讚讬专讗讛 讛讬讗 诪拽讬讬诪转 诪讛 砖讘驻谞讬诐 讻讗讜爪专 讘讞讜诪讟讬谉 讛讝讛. 讜诪讬讬转讬 注诇讛 谞诪讬 讞讘诇 注诇 讚诇讬转 诇讬讛 讚专转讗 讻讜'. 砖讛转讜专讛 讗讬谞讜 专拽 砖注专 诇讬讻谞住 诇讬专讗转 砖诪讬诐 诇讻讱 爪专讬讱 砖转拽讚讬诐 诇讜 讬专讗转 砖诪讬诐 讻谉 驻讬专砖 专砖"讬 讘驻专拽 讘讗 诇讜 注"砖:


砖谞讗诪专 讜讛讗诇讛讬诐 注砖讛 讜讙讜'. 讛讬讬谞讜 砖注砖讛 讗转 注讜诇诪讜 讜讘驻专拽 讛专讜讗讛 讚专讬砖 诇讬讛 讘讻讛"讙 诇注谞讬谉 讞诇讜诐 讜诇注谞讬谉 专注诪讬诐 讜砖诐 诪驻讜专砖:


讙讘专讗 讚讚讞讬诇 讻讜'. 讘拽专讗 讚诪爪讜转 讛拽讬诪讛 诇讗 讗讬讬专讬 专拽 讘讙讘专讗 讚讘专 讗讜专讬讬谉 讚讛讬讬谞讜 讝拽谉 讝讛 砖拽谞讛 讞讻诪讛 讗诇讗 讚讜讚讗讬 讘讗诐 讗讬谉 讘讜 讬专讗转 砖诪讬诐 讚讗讬谉 注讜诪讚讬谉 诪驻谞讬讜 讚讗驻讬诇讜 讘讙讘专讗 讚讘专 讗讜专讬讬谉 讛讜讗 讗诐 讛讜讗 驻诇讙讗讛 诇讗 谞讬拽讜诐 诪拽诪讬讛 讻讚讗诪专讬谞谉 驻"拽 讚讙讬讟讬谉 讙讘讬 讙谞讬讘讗 讜讙讘专讗 讚讚讞讬诇 讞讟讗讬谉 谞诪讬 讜诇讗 讛讜讛 讘专 讗讜专讬讬谉 讜讚讗讬 讚诇讗 诪砖转讻讞转 讻诪"砖 讚讗讬谉 讘讜专 讬专讗 讞讟讗 讗诇讗 讚讛"拽 讚讬讜转专 讬砖 诇谞讜 诇转诇讜转 讘讬专讗转 讞讟讗讜 诪诇转诇讜转 讘讞讻诪转讜 讻讚诪住讬拽 讗讬谉 诇讜 诇讛拽讘"讛 讘注讜诇诪讜 讻讜' 讜拽"诇:


讗诇讗 讬专讗转 砖诪讬诐 讻讜'. 讬砖 诇驻专砖讜 注"驻 诪"砖 讘诪住讻转 讘专讻讜转 诪讛讗讬 拽专讗 讙讜驻讬讛 讚讛讻诇 讘讬讚讬 砖诪讬诐 讞讜抓 诪讬专讗转 砖诪讬诐 砖谞讗诪专 诪讛 讛' 讜讙讜' 讚讛讬讬谞讜 砖讗讬谉 诇讛拽讘"讛 讘注讜诇诪讜 诪谉 讛讗讚诐 讗诇讗 讬专讗转 砖诪讬诐 讚讛讬讗 讘讘讞讬专转讜 砖诇 讗讚诐 讜讛讗讬 拽专讗 讚讗讬讜讘 诪驻讜专砖 谞诪讬 讛讻讬 诇讗讞转 讛谉 讗讞转 诪诪谞讜 注诇 讬讚讬 讘讞讬专转讜 讜讛讬讗 讬专讗转 讛' 讜讗诪专 讚讘诇砖讜谉 讬讜谉 拽讜专讬谉 诇讗讞转 讛谉 讜讛讬讗 诪驻讜专砖转 讘注专讜讱 讘注专讱 讛谉 讜讝"诇 讛谉 注诐 诇讘讚讚 讬砖讻讜谉 讻讜' 讛谉 讘诇砖讜谉 讬讜谉 讗讞转 讗讬谞谉 诪转讞砖讘讬谉 注诐 讗讜诪讛 讗讞专转 转讚注 砖讻谉 讛讜讗 讞砖讜讘 讻诇 讛讗讜转讬讜转 讜讗转讛 诪讜爪讗 讻讜诇谉 讬砖 诇讛谉 讝讜讙 讜讛' 讜谞' 讗讬谉 诇讛诐 讝讜讙 讻诪"砖 讘注专讱 讗讟讘"讞 注讻"诇:


讛专讘讛 讛讜讗 讻讜'. 诪讬讬转讬 诇讬讛 讛讻讗 诪砖讜诐 讚诇驻讜诐 专讬讛讟讗 诪讛讗讬 拽专讗 谞诪讬 讛讜讛 专讗讜讬 诇讙讜谞讝讜 讚讚讘专讬讜 住讜转专讬谉 讚讘专讬 转讜专讛 讚诪砖诪注 诪注讟 讛讜讗 讚诇讬专砖注 讜讛讗 讚讗诇 转讛讬 爪讚讬拽 讛专讘讛 讜讙讜' 讬讚注 诇驻专讜砖讬 砖讗诇 转讛讬 爪讚讬拽 讘讬讜转专 诪讗砖专 爪讜讱 讛' 讻讙讜谉 砖讗讜诇 砖讞诪诇 注诇 讗讙讙 讻驻讬专讜砖 专砖"讬 讘住驻专 拽讛诇转 讗讘诇 讗诇 转专砖注 讛专讘讛 讜讙讜' 诇讬讻讗 诇驻专讜砖讬 讛讻讬 讗讬 谞诪讬 讚讗诇 转讛讬 爪讚讬拽 讛专讘讛 讜讙讜' 讬砖 诇讜诪专 注诇 驻讬 诪讛 砖讗诪专讜 讚诇注讜诇诐 讬讞砖讜讘 讗讚诐 讗转 注爪诪讜 讘讬谞讜谞讬 讜讛讬讬谞讜 讗诇 转讛讬 爪讚讬拽 讛专讘讛 讘注讬谞讬讱 讚讛讬讬谞讜 专讜讘讱 讝讻讗讬 讗讘诇 讙讘讬 讗诇 转专砖注 诇讬讻讗 诇驻专讜砖讬 讛讻讬 讚讗诐 讻谉 讛讜讛 诇讬讛 诇诪讬诪专 谞诪讬 讘讛讗讬 诇讬砖谞讗 讗诇 转讛讬 专砖注 讛专讘讛 讚讛讬讬谞讜 专讜讘讱 讞讬讬讘 讜讻诪讜 砖驻讬专砖 讛专诪讘"诐 讜讛专注"讘 讘讛讗 讚讗诇 转讛讬 专砖注 讘驻谞讬 注爪诪讱 讗讘诇 讗诇 转专砖注 诪砖诪注 讚诇讗 转讜住讬祝 诇注砖讜转 专砖注 注讜讚. 讜诇讻讱 驻专讬讱 注诇讬讛 讛讗 诪注讟 诇讬专砖注 讜诪砖谞讬 讗诇讗 诪讬 砖讗讻诇 砖讜诐 讜专讬讞讜 谞讜讚祝 讬讞讝讜专 讻讜' 讻驻讬专砖"讬 讗讘诇 讘讙讬专住转 讛讬诇拽讜讟 诪讬 砖讗讻诇 砖讜诐 讜讗讬谉 专讬讞讜 谞讜讚祝 讬讞讝讜专 讻讜' 讚讛讬讬谞讜 诪讬 砖讗讻诇 砖讜诐 诪注讟 讜讗讬谉 专讬讞讜 谞讜讚祝 注讚讬讬谉 讜讻讬 讬讞讝讜专 讻讜' 讛讻讬 谞诪讬 诪讬 砖讛专砖讬注 诪注讟 讜注讚讬讬谉 讗讬谉 专讜讘讜 讞讬讬讘 讜讻讬 讬讜住讬祝 专砖注 诇讛讬讜转 专讜讘讜 讞讬讬讘 讜讚讜"拽:


砖讗讬谞谉 讞专讚讬诐 讜注爪讘讬谉 讻讜'. 讚讛讬讬谞讜 砖讗讬谉 注爪讘讬谉 注诇 讛注讘专 砖讛专砖讬注 诪注讟 讜讗讬谉 讞专讚讬谉 诪讬讜诐 讛诪讬转讛 注诇 诇讛讘讗 诪诇讛专砖讬注 注讜讚 讗讘诇 专爪讜谞诐 诇讛讬讜转 讘注讜讛"讝 讘讟讜讘转谉 讻讘专讬讗 讗讜诇诐 讜讛讬讬谞讜 讚砖讬讬讱 讛讗讬 讚专砖讛 诇讚诇注讬诇. 讜拽讗诪专 讝讛 讚专讻诐 诇注讬诇 诪讬谞讬讛 讻转讬讘 拽专讘诐 讘转讬诪讜 讜讙讜'. 讻驻讬专砖"讬 讜讛讬讬谞讜 讚拽讗讬 讗拽专讗 讚诇驻谞讬 驻谞讬讜 讜讬讜转专 谞专讗讛 诇驻专砖 讚拽讗讬 讗拽专讗 讚诇驻谞讬讜 讚讻转讬讘 讜讗讚诐 讘讬拽专 讘诇 讬诇讬谉 讜讙讜' 砖讬讜讚注讬谉 砖讝讜 讚专讻诐 砖诇讗 讬诇讬谉 讘讬拽专 讜讙讜' 讗讘诇 讞诇讘 讛讻住诇 诪注讻讘谉 讚讛讬讬谞讜 讟讜讘讜转 砖讛讬讛 诇讛诐 讘注讜诇诐 讛讝讛:


讜砖诪讗 转讗诪专 砖讻讜讞讛 讻讜'. 转诇诪讜讚 诇讜诪专 讜讗讞专讬讛诐 讘驻讬讛诐 讜讙讜' 讻驻讬专讜砖 专砖"讬 讛讻讗. (讜注讬讬谉 驻讬专讜砖 专砖"讬 讘转讛诇讬诐):





诪讛专"诐

讘专砖"讬 讚"讛 讗诪讬谞讗 讗谞讗 诇讱 讻诇讜诪专 讗转讛 讜讻讜' 讻爪"诇:


讚"讛 讗驻讬' 讘驻转讬诇讛 讜讻讜' 注诇 讛驻转讬诇讛 讜讻讜' 讻爪"诇:


讚"讛 诇注讜诇诐 讻专' 讬讛讜讚讛 讜讻讜' 讜讚"讛 讻诇 讛诪拽诇拽诇 讜讻讜' 讛讻诇 讚讘讜专 讗讞讚:





讞讻诪转 砖诇诪讛

讙诪专讗 讜转专注讗 诇讚专转讗 注讘讬讚 讻讜' 驻讬' 砖注专 诇讞爪专:


专砖"讬 讘讚"讛 诇注讜诇诐 讻专' 讬讛讜讚讛 讻讜' 诪驻谞讬 砖谞注砖讬转 驻讞诐 讻爪"诇 讜谞"讘 住"讗:


讘讗"讚 讜专讘讜转讬 诪驻专砖讬诐 讻讜' 讻爪"诇:





专砖"砖

讙诪专讗 诪讬 砖讗讻诇 砖讜诐 讻讜'. 讻谉 讗讬转讗 讙"讻 讘讘专讻讜转 (谞讗) 讜讛诪爪讬讬谞讬诐 砖讻讞讜讛讜:



讘诪砖谞讛 讜讘讛讚诇拽转 讛谞专. 讘转讜专"注 讘砖诐 砖"诇 讚拽讚拽 诪讚讜注 诇讗 转谞讬 讜讘谞专 住转诐 讻讗讬谞讱. 讜诇注谞讚"谞 讚讝讛 讗讬谉 住讘专讗 讚诇讬讛讜讬 诇讛讜 注讜谞砖 诪讬转讛 讘注讘讜专 砖讗讬谞谉 谞讝讛专讜转 诇讛讚诇讬拽 讗讛"谞. 砖讛讜讗 讗讬谞讜 专拽 诪讚"住 (注' 专诪讘"诐 专驻"讛) 讚讘砖诇诪讗 谞讚讛 讛讬讗 讘讻专转 注讬住讛 讛讟讘讜诇讛 诇讞诇讛 讘诪讬转讛 讘讬讚"砖 讗诪转 讛讜讗 砖讻诇 讛注讜讘专 注讚"讞 讞讬讬讘 诪讬转讛 讘讬讚"砖 (讜注诪砖"讻 讘讛专讗"砖 诇诪讜"拽 住讬' 谞' 讘住"讚) 讗讘诇 诇讞砖讘讛 讘讛讚讬 讛谞讬 讗讬谉 诇谞讜 (注' 诪讜"拽 讻讚 讘转讚"讛 讛讗 讜讘专讗"砖 砖诐) 诇讻谉 谞"诇 讚讛讻讜讜谞讛 讘讻讗谉 注诇 砖讗讬谞谉 讝讛讬专讜转 讘讛讚讛"谞 诪讘注讜"讬 讜诪讞诇诇讜转 讗讛"砖 讘讗讬住讜专 住拽讬诇讛. [讚讜诪讬讗 讚讗"专 讗讞讗 诇拽诪谉 讘讘专讬讬转讗 讘注讜谉 砖诪讻讘住讜转 讻讜' 讘砖讘转] . 讜诇讝讗转 住诪讱 诇讛 讙"讚 爪讗"诇 讻讜' 注诐 讞砖讬讻讛 讻讜' 讛讚诇讬拽讜 讗讛"谞. 讜讻谉 住驻拽 讞砖讬讻讛 讻讜' 讜讗讬谉 诪讚诇讬拽讬谉 讗讛"谞. 讚谞讚讞拽 专砖"讬 诇讜诪专 讚讝讜 讜讗爪诇"讝 拽转谞讬. 讜讛讙讛诪"专 讜讛专注"讘 驻讬' 讚讛讬讬谞讜 注"讬 谞讻专讬 讗讘诇 诇诪砖"讻 讗"砖 诪砖讜诐 讚讻讜诇谉 诇讗 转谞讬 讛讻讗 专拽 讗讙讘 讚讗讬谉 诪讚诇讬拽讬谉 讚讘讛 注住讬拽 转谞讗 讜讗讝讬诇 讜注' 诇注讬诇 讻讛 讘' 讘转讚"讛 讛讚诇拽转 谞专:



[砖诐 讙诪' 讻讬讜谉 讚讻转讬讘 注诇 驻讬 讛' 讬讞谞讜 讻讜'. 讻讛"讙 讘注讬专讜讘讬谉 谞讛 讘'] :





讛讙讛讜转 讬注讘"抓

讞诇讬祝 讜讗讝讬诇 专' 讬注拽讘 讘专 讗讞讗. 谞"讘 谞"诇 转专讬 专讬讘"讗 讛讜讜 砖诪爪讬谞讜 讘诪"拽 讻"讘 讘' 砖讛讬讛 讙讚讜诇 讜讞讘专讜 砖诇 专讘讬:





讘谉 讬讛讜讬讚注

讞植讘指诇 注址诇 讚旨职诇值讬转 诇值讬讛旨 讚旨址专职转旨指讗 讜职转址专职注指讗 诇职讚址专职转旨指讗 注指讘执讬讚. 讛讗 讚拽专讗 注诇讬讜 诇砖讜谉 '讞植讘指诇' 谞专讗讛 诇讬 讘住"讚, 讻讬 讛转讜专讛 谞拽专讗转 讞指诇指讘, 讚讻转讬讘 (砖讬专 讛砖讬专讬诐 讚, 讬讗) 讚职旨讘址砖讈 讜职讞指诇指讘 转址旨讞址转 诇职砖讈讜止谞值讱职 讜驻专砖转讬 讘住"讚 讛讟注诐, 讻讬 讛讬讗 砖诪讜谞讛 讚专讙讬谉 砖诇 诪讜转专 讜讗住讜专 讜讟诪讗 讜讟讛讜专 讜讻讜', 讜注讜讚 专讗砖讛 讘' 讜诪住讬讬诪转 讘诇诪"讚 讛专讬 讗讜转讬讜转 '讞指诇指讘' 讜讗诐 讗讬谉 讬专讗讛 转讛驻讱 讛'讞指诇指讘' 诇'讞植讘指诇' 诇讻讱 讗诪专 讞植讘指诇 注址诇 讚旨职诇值讬转 诇值讬讛旨 讚旨址专职转旨指讗 讜职转址专职注指讗 诇职讚址专职转旨指讗 注指讘执讬讚.



讚旨指专址砖讈 专址讘 注讜旨诇指讗: 诪址讗讬 讚旨执讻职转执讬讘: (拽讛诇转 讝, 讬讝) "讗址诇 转旨执专职砖讈址注 讛址专职讘旨值讛" 讜职讙讜止', '讛址专职讘旨值讛' 讛讜旨讗 讚旨职诇指讗 诇执讬专职砖讈址注, 讛指讗 诪职注址讟 诇执讬专职砖讈址注? 讗侄诇旨指讗,诪执讬 砖讈侄讗指讻址诇 砖讈讜旨诐 讜职专值讬讞讜止 谞讜止讚值祝, 讬址讞植讝止专 讜职讬止讗讻址诇 砖讈讜旨诐 讗址讞值专 讜执讬讛值讗 专值讬讞讜止 谞讜止讚值祝?!. 拽砖讗 讗诪讗讬 讗爪讟专讬讱 诇讛讘讬讗 讛诪砖诇, 讜诪讛 讘讗 诇讞讚砖 讘诪砖诇 讛诇讗 讝讛 讛讜讗 驻砖讜讟讜 砖诇 诪拽专讗? 讜谞专讗讛 诇讬 讘住"讚 讚讛诪拽专讗 诪讜拽砖讛, 诇诪讗讬 讗爪讟专讬讱 讛诪拽专讗 诇诇诪讚谞讜 讚讘专 讝讛 砖讗诇 讬讜住讬祝, 讛诇讗 讝讛 讚讘专 驻砖讜讟 讛讜讗! 讜诇讻讱 讛讘讬讗 讛诪砖诇 讻讚讬 诇驻专砖 讛诪拽专讗 注诇 驻讬 诪爪讬讗讜转 讛诪砖诇, 讻讬 讘诪砖诇 谞拽讟 讗指讻址诇 砖讈讜旨诐 讜职专值讬讞讜止 谞讜止讚值祝, 讛谞讛 讝讛 讗驻砖专 砖讬注砖讛 住讘专讗 诇注爪诪讜 讜讬讗讻诇 注讜讚, 讘讗讜诪专讜 讻讬讜谉 讚讘诇讗讜 讛讻讬 专值讬讞讜止 谞讜止讚值祝 讗讬谞讜 诪讜住讬祝 专讬讞 讬讜转专 讘讗讻讬诇讛 砖讬讗讻诇 注讜讚, 讗讱 讝讛 讗讬谞讜, 讻讬 讛谉 讗诪转 注转讛 诇讗 讬砖 转讜住驻讜转 讻讬讜谉 讚专讬讞讜 谞讜讚祝, 讗讱 诇讘住讜祝 讬砖 讛驻专砖, 砖讗诐 诇讗 讛讬讛 讗讜讻诇 注讜讚 讛讬讛 谞驻住拽 讛专讬讞 诪诪谞讜 讗讞专 砖砖 讜砖讘注 砖注讜转, 讗讘诇 注转讛 砖讛讜住讬祝 讘讗讻讬诇讛, 讛讜住讬祝 讘讝诪谉, 砖讗讬谉 讛专讬讞 驻讜住拽 诪诪谞讜 讗诇讗 讗讞专 砖注讜转 讬讜转专. 讜讻谉 讛注谞讬谉 讘讚讘专 讛专砖注 砖诪讝讛讬专讜 讛讻转讜讘 讚讗讬讬专讬 讘讻讛讗讬 讙讜讜谞讗, 讚专讱 诪砖诇 谞讻谞住 诇诪拽讜诐 讗讞讚 砖讛讬讜 砖诐 谞砖讬诐 诪专拽讚讬诐 讜注讜诪讚讬诐 讘讙讬诇讜讬 讘砖专, 讜讘专讗讬讬转讜 讗讜转诐 讘讗讜 诇讜 讛专讛讜专讬诐 专注讬诐 讘诇讘讜, 讗诐 讬讙砖 讛讬爪专 讛讟讜讘 诇讜诪专 诇讜 拽讜诐 讘专讞 讜爪讗 诪谉 讛诪拽讜诐 讛讝讛, 讜诇讗 转专讗讛 诪专讗讜转 专注讬诐 讻讗诇讛, 讛谞讛 讗讝 讬讘讗 讛讬爪专 讛专注 讜讬讗诪专 诇讜 诇诪讛 转爪讗 讻讘专, 谞讚 讜诇讚 砖专讗讬转 讛谞砖讬诐 讜谞转诪诇讗 诇讘讱 讛专讛讜专讬诐 专注讬诐, 讜讗诐 转砖讘 注讜讚 诪讛 转讜住讬祝 专注 注讜讚 注诇 诪讛 砖讬砖 讘诇讘讘讱, 讛专讬 讚讘专讬 讬爪专 讛专注 讗诇讜 讛诐 讻诪讜 砖讗诪专 讛讗讜讻诇 砖讈讜旨诐 讘专讗砖讜谞讛, 讘讗讜诪专讜 讻讘专 讗讻诇转讬 讜专讬讞讬 谞讜讚祝 讜诪讛 转讜住驻讜转 讬砖 讗诐 讗讜讻诇 注讜讚? 讗讱 讘讗诪转 讗诇讜 讚讘专讬 讛讘诇 讛谉! 砖讗诐 讬讗专讬讱 讘专讗讬转 讛专注讛 讝诪谉 讬讜转专, 讬转讗讞讝讜 讛专讛讜专讬诐 专注讬诐 讘诇讘讜 讬讜转专, 讜诇讗 讬住转讬专 诪讚注转讜 讗讞专 砖讬爪讗 讘诪讛专讛, 讗诇讗 讬砖讗专讜 讘诇讘讜 讬讜诐 讗讜 讬讜诪讬诐, 讜讻诪讜 砖讗诪专 讘讗讜转讜 砖讗讻诇 砖讈讜旨诐, 讜讘讗 诇讜诪专 砖注诇 讝讛 讛讗讜驻谉 讜讻讬讜爪讗 讘讗 讛讻转讜讘 诇诇诪讚 讗址诇 转旨执专职砖讈址注 讛址专职讘旨值讛.



讗指诪址专 讛址拽旨指讚讜止砖讈 讘旨指专讜旨讱职 讛讜旨讗: 诇止讗 讚旨址讬旨指谉 诇指专职砖讈指注执讬诐, 砖讈侄讗值讬谞指谉 讞植专值讚执讬谉 讜址注植爪值讘执讬谉 诪执讬旨讜止诐 讛址诪旨执讬转指讛, 讗侄诇旨指讗 砖讈侄诇旨执讘旨指诐 讘旨指专执讬讗 诇指讛侄谉 讻旨职讗讜旨诇指诐. 讛讚拽讚讜拽 讬讚讜注. 讜谞专讗讛 诇讬 讘住"讚, 注诇 驻讬 诪注砖讛 砖讛诇讱 讘谉 诪诇讱 讗讞讚 讗爪诇 诪诇讱 讗讞专 诇注讬专 专讞讜拽讛 诇讟讬讬诇 砖诐, 讜注砖讜 诇讜 住注讜讚讛 讜诪砖转讛 讙讚讜诇 讜讛讘讬讗讜 诇讜 讻诇 诪讬谞讬 讝诪专, 讗讱 拽讜讚诐 砖砖转讜 讛讘讬讗讜 讗讚诐 讘讚诪讜转 诪转, 讜谞转注住拽讜 讘讜 诇驻谞讬 讛诪住讜讘讬谉 讘讻诇 爪专讻讬 诪讬转讛 讜拽讘讜专讛 讘转讜讱 讛诪住讬讘讛 诇注讬谞讬 讻讜诇诐, 讜讗讞专 砖讙诪专讜 注住拽 讝讛 讛转讞讬诇讜 讘砖转讬讛 讜谞讬讙讜谞讬诐, 讜讬转驻诇讗 讘谉 讛诪诇讱 注诇 讛讚讘专 讛讝讛 讜讬砖讗诇 注诇 讝讗转, 诪讛 讟注诐 讬砖 讘诪谞讛讙 讛讝讛? 讗诪专讜 诇讜 讻讚讬 砖讬讝讻专讜 讛诪住讜讘讬谉 诪讬转转 讛讗讚诐, 讜讬专讗讜 砖住讜驻讜 讛讜诇讱 诇拽讘专 讜讗讬谉 讘讬讚讜 讻诇讜诐 诪讟讜讘 注讜诇诐 讛讝讛, 诇讻讱 诪专讗讬谉 诇讛诐 讚讘专 讝讛 注转讛, 讻讚讬 砖注诇 讻谉 讬讝讚专讝讜 讘砖诪讞讛 讜讘砖转讬讛 讬讜转专 讘注讜讚 砖讬砖 诇职讗值诇 讬指讚指诐 诇址注植砖讉讜止转! 讜讛讜讗 讛讚讘专 砖讙讬谞讛 讛讻转讜讘 诪讚转 讛专砖注讬诐 讜诪谞讛讙诐, 诇讜诪专 (讬砖注讬讛讜 讻讘, 讬讙) 讗指讻讜止诇 讜职砖指讈转讜止 讻执旨讬 诪指讞指专 谞指诪讜旨转. 谞诪爪讗 讬砖 讝讜讻专讬诐 讛诪讬转讛 讻讚讬 诇注讜专专 讘诇讘讘诐 转讗讜转 注讜诇诐 讛讝讛 讻诪砖转讛 讜转注谞讜讙 讘讬讜转专, 讜诇讝讛 讗诪专 诇止讗 讚旨址讬旨指谉 砖讈侄讗值讬谞指诐 讞植专值讚执讬诐, 讗诇讗 讙诐 注讜砖讬谉 讝讻专讜谉 讛诪讜转, 讻讚讬 砖讬讛讬讛 讝讻专讜谉 讝讛 住讬讘讛 诇讛专讘讜转 转讗讜转诐! 讜诇讻谉 讚专砖 专址讘旨指讛 砖讈侄诪旨指讗 转旨止讗诪址专: 砖讈职讻讜旨讞指讛 讛执讬讗 诪值讛侄谉? 转旨址诇职诪讜旨讚 诇讜止诪址专: (转讛讬诇讬诐 诪讟, 讬讚) "讜职讗址讞植专值讬讛侄诐 讘旨职驻执讬讛侄诐 讬执专职爪讜旨 住侄诇指讛, 专爪讜谞讜 诇讜诪专 讗讚专讘讛 讝讜讻专讬诐 讗讞专讬转诐 讻讚讬 砖讬讛讬讛 诇讛诐 专爪讜谉 讬讜转专 讘转注谞讜讙讬 注讜诇诐 讛讝讛. 讜诪"砖 '讞植专值讚执讬谉 讜址注植爪值讘执讬谉' 谞专讗讬谉 诇讬 讞植专值讚执讬谉 注诇 注爪诪谉 驻谉 讙诐 注诇讬讛诐 讬注讘讜专 讻讜住 讝讛, 讜讻诪讜 砖谞讗诪专(拽讛诇转 讝, 讘) 讜职讛址讞址讬 讬执转值旨谉 讗侄诇 诇执讘旨讜止, 讜诪"砖 讜址注植爪值讘执讬谉 讛讬讬谞讜 注诇 诪讛 砖拽专讛 诇讝讛 讛诪转 砖谞注讚专 诪谉 讛注讜诇诐:



讬讜止讚职注执讬谉 专职砖讈指注执讬诐 砖讈侄讚旨址专职讻旨指诐 诇职诪执讬转指讛, 讜职讬值砖讈 诇指讛值诐 讞值诇侄讘 注址诇 讻旨执住职诇指诐. 谞专讗讛 诇讬 讘住"讚, 讻旨职诇指讬讜止转 注讜诇讛 [466] 转住"讜, 讜转谞讬讞 注诇 转住"讜 讗讜转 [40] 诪"诐 砖讛讬讗 诪住驻专 [40] 讞值诇侄讘 讬讛讬讛 [506] 住诪讜"转, 砖讛讜讗 诇砖讜谉 住诪讜讬 注讬谞讬诐, 讙诐 讛讜讗 住' 诪讜转 [506] 专爪讜谞讜 诇讜诪专 讞诇拽 砖砖讬诐 诪谉 诪讜转, 讙诐 讛讜讗 讗讜转讬讜转 诪住讜转 诇砖讜谉 诪住讛 讜诪专讬讘讛. 讜注讜讚 谞专讗讛 诇讬 讗诐 转爪专祝 讗讜转 诇诪"讚 讜讬讜"讚 砖诇 讻旨职诇指讬讜止转 诇注砖讜转诐 讗讜转 讗讞转 讬讛讬讛 诪讛诐 讗讜转 诪', 讜讗讝 '讻旨职诇指讬讜止转' 讬讛讬讜 诪讻讜"转, 讜讝讛 讗讜转 诪' 砖谞注砖讛 讘讜 讛讻诇讬讜转 诇诪讻讜转 讛讜讗 诪住驻专 [40] 讞值诇侄讘.



讗指诪址专 讛址拽旨指讚讜止砖讈 讘旨指专讜旨讱职 讛讜旨讗: 专职讘执讬注执讬转 讚旨指诐 谞指转址转旨执讬 讘旨指讻侄诐, 注址诇 注执住职拽值讬 讚旨指诐 讛执讝职讛址专职转旨执讬 讗侄转职讻侄诐. 讬砖 诇讛拽砖讜转 讗诪讗讬 讗爪讟专讬讱 诇驻专砖 砖讬注讜专 讚诐 讛谞驻砖 砖讛讜讗 '专职讘执讬注执讬转' 诇讬诪讗 住转诐 讚旨指诐 谞指转址转旨执讬 讘旨指讻侄诐? 讜谞专讗讛 诇讬 讘住"讚 注诇 驻讬 诪讛 砖讻转讘 讛专讘 谞讞诇转 讘谞讬诪讬谉 讝"诇 (诪爪讜讛 拽讻"讝) 砖讬注讜专 诪砖拽诇 讚诐 讛谞驻砖 讛讜讗 讞"讬 讚讬谞专讬诐, 讜讻诇 讚讬谞专 砖砖讛 诪注讬谉, 讜讻诇 诪注讛 讚' 讗讬住专讬谉, 谞诪爪讗 诪砖拽诇 讚诐 讛谞驻砖 [6脳4脳18=432] 转诇"讘 讗讬住专讬谉 讻诪谞讬谉 '转旨值讘值诇' [432] 注"讻 注讬讬谉 砖诐. 谞诪爪讗 诇驻讬 讚讘专讬讜 爪专讬讱 诇讜诪专 诪砖拽诇 '专职讘执讬注执讬转' 讚谞拽讬讟 讛讻讗 讗讬谞讜 专讘讬注讬转 讚注诇诪讗, 讗诇讗 专讘讬注讬转 讝讛 诪砖拽诇讜 注讜诇讛 转诇"讘 [432] 讗讬住专讬谉, 讜讗驻砖专 讚拽专讬 诇讬讛 '专职讘执讬注执讬转' 诪驻谞讬 讻讬 转诇"讘 讗讬住专讬谉 讗诇讜 讛诐 讬"讞 讚讬谞专讬诐 砖讛讜讗 专讘讬注讬转 诪住驻专 砖诐 讛讜讬"讛 讘诪讬诇讜讬 讬讜讚讬谉 砖注讜诇讛 注"讘 [72梅4=18]. 讜谞专讗讛 诇讬 讘住"讚 讛讟注诐 砖注砖讛 讛拽讘"讛 诪砖拽诇 讚诐 讛谞驻砖 转诇"讘 讻诪谞讬谉 '转旨值讘值诇' 诇讛讜专讜转 讻讬 讛讗专抓 讛诇讝讜 讛诪讜讘讞专转 讛谞拽专讗转 转旨值讘值诇 诇讗 谞讘专讗转 讗诇讗 讘注讘讜专 讛讗讚诐, 讜讗讬谞讛 诪转拽讬讬诪转 讗诇讗 注诇 讬讚讬 讗讚诐 讗砖专 讚诐 讞讬讜转讜 '转诇讘' 讻诪谞讬谉 '转讘诇'. 讜讬讚讜注 诪讛 砖讻转讘 驻转讞 注讬谞讬诐 讘砖诐 诪讛专讞"讜 讝"诇 [诪讜专谞讜 讛专讘 专讘讬 讞讬讬诐 讜讬讟讗诇] 砖讟讜诪讗转 讛谞讚讛 讘讗讛 诪讻讞 讝讜讛诪转 讛谞讞砖, 讜诇讻谉 讘诇讬讚转 谞拽讘讛 讛讻诇 注爪讘讬谉 讗驻讬诇讜 讛诪诇讗讻讬诐, 诪驻谞讬 砖讛谞拽讘讛 讛讬讗 讻诇讬 诪讜讻谉 诇讞诇讗转 讝讜讛诪转 讛住讬讟专讗 讗讞专讗 注诇 讬讚讬 讚诐 谞讚转讛 (讜讻诪讜 砖讻转讘 注诇 诪"住 谞讚讛 驻"讙 注讬讬谉 砖诐) 讜诪讗讞专 砖讚诐 讛谞讚讛 讘讗 诪讻讞 讝讜讛诪转 讛谞讞砖 讛讜讗 诪讟诪讗 讗转 讛讗讚诐 砖讛讜讗 讬拽专 讛谞讘专讗讬诐 讗砖专 讛转讘诇 谞讘专讗转 讘注讘讜专讜 讜拽讬讬诪转 讘注讘讜专讜. 讜讝讛 砖讗诪专 专职讘执讬注执讬转 讚旨指诐 谞指转址转旨执讬 讘旨指讻侄诐, 谞转谉 砖讬注讜专 诇专诪讜讝 注诇 诪注诇转 讛讗讚诐 讛谞讜讻讞转 诪谉 讛砖讬注讜专 讛讝讛 砖诇 专讘讬注讬转 砖讛讜讗 转诇讘 [432] 讻诪谞讬谉 '转旨值讘值诇' 讜专爪讜谞讜 诇讜诪专 诪讗讞专 砖讈侄专职讘执讬注执讬转 讚旨指诐 谞指转址转旨执讬 讘旨指讻侄诐 诇讛讜专讜转 砖讛转讘诇 谞讘专讗 讘注讘讜专讻诐 讜拽讬讬诐 讘注讘讜专讻诐 注诇 讻谉 谞诪爪讗 拽讚讜砖讬诐 讗转诐 讜爪专讬讻讬谉 诇讛转专讞拽 诪谉 讛讝讜讛诪讗 讛谞诪砖讻讛 诪住讟专讗 讗讞专讗, 讜诇讻讱 注址诇 注执住职拽值讬 讚旨指诐 讛执讝职讛址专职转旨执讬 讗侄转职讻侄诐, 讻讬 诇驻讬 诪注诇转讻诐 爪专讬讻讬诐 诇讛讬讜转 讟讛讜专讬诐 讜诪讜讘讚诇讬诐 诪讟讜诪讗讛 讛讘讗讛 诪讝讜讛诪转 讛住讟专讗 讗讞专讗.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪专讗 讗讬谉 诇讜 诇讛拽讘"讛 讘注讜诇诪讜. 注讬讬谉 讘专讻讜转 讚祝 诇讙 注"讘:


专砖"讬 讚"讛 诪驻谞讬 砖讛讜讗 注讜砖讛 驻讞诐. 砖讛讜讗 诪转讻讜讬谉 诪诪砖. 讜拽"诇 讛讗 讘驻砖讜讟讜 讬"诇 讚讞讜抓 诪谉 讛驻转讬诇讛 讛讬讬谞讜 讚讞讜抓 讻讞住 注诇 讛驻转讬诇讛 讞讬讬讘 讚诪讬讬专讬 讘诇讗 讛讜讘讛讘讛 诪讘注讜"讬 讜讻讬讜谉 讚专爪讜谞讜 诇讞讝讜专 讜诇讛讚诇讬拽 讛驻转讬诇讛 讜谞讬讞讗 诇讬讛 讘驻讞诐 诪讬拽专讬 爪专讬讻讛 诇讙讜驻讗 讚讗驻讬诇讜 讘讗讬谞讜 诪转讻讜讬谉 讗诇讗 讚讛讜讬 驻"专 讛讬讻讗 讚谞讬讞讗 诇讬讛 诪拽专讬 爪专讬讻讛 诇讙讜驻讗 讻讚诇拽诪谉 拽讙 注"讗 讘转讜诇砖 注讜诇砖讬谉 讘讗专注讗 讚讬讚讬讛. 讜诪专讜讜讞 讬讜转专 讚讘驻转讬诇讛 砖爪专讬讱 诇讛讘讛讘讛 注住拽讬谞谉 讛讬讬谞讜 讚讛讜讗 讗讬谞讜 诪转讻讜讬谉 诇讻讱 讗诇讗 讚诪诪讬诇讗 谞讬讞讗 诇讬讛:





讞讬讚讜砖讬 讞转"住

